
Príloha č. 1 k rozhodnutiu č. 176/2026


Výzva na predkladanie žiadostí o schválenie poskytnutia podpory na akcie vykonávané organizáciou výrobcov, medziodvetvovou organizáciou, združením organizácií výrobcov alebo skupinou výrobcov, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov, zamerané na zlepšovanie dobrej povesti vinohradov Európskej únie prostredníctvom podporovania vínnej turistiky v regiónoch, v ktorých sa pestuje vinič alebo v ktorých sa vyrábajú vinárske výrobky pre rok vinársky rok 2026/2027


Pôdohospodárska platobná agentúra (ďalej len „platobná agentúra“), Hraničná 12, 815 26 Bratislava v súlade so zákonom č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, v zmysle nariadenia Európskeho parlamentu a Rady (EÚ) 2021/2115, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z  Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 v platnom znení 

VYZÝVA

všetkých žiadateľov o podporu na akcie vykonávané organizáciou výrobcov, medziodvetvovou organizáciou, združením organizácií výrobcov alebo skupinou výrobcov, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov, zamerané na zlepšovanie dobrej povesti vinohradov Európskej únie prostredníctvom podporovania vínnej turistiky v regiónoch, v ktorých sa pestuje vinič alebo v ktorých sa vyrábajú vinárske výrobky pre rok vinársky rok 2026/2027

do 15. októbra 2026.

Na žiadosti o podporu podané po tomto termíne sa zo strany PPA nebude prihliadať.


Prijímateľom podpory môže byť:

a) organizácia výrobcov, 
b) medziodvetvová organizácia, 
c) združenie organizácií výrobcov alebo 
d) skupina výrobcov so sídlom na území Slovenskej republiky, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov.

Žiadosti o podporu sa predkladajú prostredníctvom formulára Žiadosť o schválenie poskytnutia podpory na akcie vykonávané organizáciou výrobcov, medziodvetvovou organizáciou, združením organizácií výrobcov alebo skupinou výrobcov, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov, zamerané na zlepšovanie dobrej povesti vinohradov Európskej únie prostredníctvom podporovania vínnej turistiky v regiónoch, v ktorých sa pestuje vinič alebo v ktorých sa vyrábajú vinárske výrobky pre rok vinársky rok 2026/2027 (Príloha č. 1 Príručky) spolu s požadovanými prílohami.

Žiadosti je možné podať:

· prostredníctvom portálu verejnej správy www.slovensko.sk. V časti „Všeobecná agenda“ zvoľte poskytovateľa „Pôdohospodárska platobná agentúra“. Svoje elektronické podanie, aj jednotlivé prílohy, nezabudnite autorizovať v zmysle § 23 ods. 1 zákona č. 305/2013 Z. z. o e-Governmente v znení neskorších predpisov, teda ich podpísať kvalifikovaným elektronickým podpisom alebo kvalifikovanou elektronickou pečaťou! Nepodpísané dokumenty nebudú akceptované!

· poštou na adresu:
Pôdohospodárska platobná agentúra
Sekcia organizácie trhu a štátnej pomoci 
Odbor sektorových a trhových intervencií 
Hraničná 12
815 26 Bratislava

· alebo osobne na podateľni platobnej agentúry.

Žiadosť o schválenie poskytnutia podpory na akcie vykonávané organizáciou výrobcov, medziodvetvovou organizáciou, združením organizácií výrobcov alebo skupinou výrobcov, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov, zamerané na zlepšovanie dobrej povesti vinohradov Európskej únie prostredníctvom podporovania vínnej turistiky v regiónoch, v ktorých sa pestuje vinič alebo v ktorých sa vyrábajú vinárske výrobky pre rok vinársky rok 2026/2027 obsahuje:

· určenie žiadateľa,

· číslo rozhodnutia o uznaní, ak je žiadateľom organizácia výrobcov, medziodvetvová organizácia alebo združenie organizácií výrobcov

· popis činnosti, ktorou sa má opatrenie vykonať,

· určenia cieľa:

· zlepšenie hospodárskej udržateľnosti alebo konkurencieschopnosti výrobcov vína v Európskej únii, 

· zlepšenie výkonnosti vinohradníckych podnikov alebo vinárskych podnikov Európskej únie alebo ich prispôsobenie požiadavkám trhu, a zároveň zvýšenie dlhodobej konkurencieschopnosti týchto podnikov, ak ide o výrobu alebo marketing vinárskych výrobkov, vrátane úspor energie, celkovej energetickej efektívnosti alebo udržateľných postupov, 

· zvýšenie predajnosti alebo konkurencieschopnosti vinárskych výrobkov Európskej únie, predovšetkým prostredníctvom vývoja inovačných výrobkov, postupov alebo technológií alebo dodávaním pridanej hodnoty v ktorejkoľvek fáze dodávateľského reťazca, pričom tento cieľ môže zahŕňať prenos vedomostí,

· posilnenie trhovej orientácie alebo zvýšenie konkurencieschopnosti poľnohospodárskych podnikov, a to z krátkodobého aj dlhodobého hľadiska, vrátane intenzívnejšieho zamerania sa na výskum, technológie alebo digitalizáciu.


Vykonanie opatrenia má sledovať najmenej jeden z nasledovných cieľov:

· zvýšenie informovanosti o prednostiach poľnohospodárskych výrobkov Únie a prísnych normách pre metódy ich výroby v Únii,

· zvýšenie konkurencieschopnosti a spotreby poľnohospodárskych výrobkov Únie a určitých spracovaných výrobkov vyrobených v Únii a ich prestíže v Únii i mimo nej v iných sektoroch ako sektor vinohradníctva a vinárstva,

· zvýšenie informovanosti o únijných systémoch kvality v Únii i mimo nej,

· zvýšenie trhového podielu poľnohospodárskych výrobkov Únie a určitých spracovaných výrobkov Únie s osobitným zameraním na trhy tretích krajín s najvyšším potenciálom rastu;

· prípadné prispievanie k obnove normálnych trhových podmienok na trhu Únie v prípade závažného narušenia trhu, straty dôvery spotrebiteľov alebo iných špecifických problémov,

· zvýšenie informovanosti o udržateľnej výrobe,

· diverzifikácia, otvorenie a konsolidácia trhov pre vína Únie v tretích krajinách a zvýšenie informovanosti o vnútorných kvalitách vín Únie na týchto trhoch. Odkaz na pôvod a značky vína sa môže použiť len vtedy, ak dopĺňa propagáciu vín Únie v tretích krajinách, komunikáciu o nich a ich marketing,

· informovanie spotrebiteľov o zodpovednej konzumácii vína. 

· popis, akým spôsobom vykonanie činnosti určený cieľ dosiahne,

· dobu počas ktorej sa má opatrenie vykonávať.


Propagačný materiál na všeobecnú propagáciu a propagáciu značiek kvality musí obsahovať znak Únie a túto vetu: „Financované Európskou úniou“. Znak a veta o  financovaní sa uvedú v súlade s technickými vlastnosťami stanovenými vo vykonávacom nariadení Komisie (EÚ) č. 821/2014.

Opatrenie akcie vykonávané organizáciou výrobcov, medziodvetvovou organizáciou, združením organizácií výrobcov alebo skupinou výrobcov, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov, zamerané na zlepšovanie dobrej povesti vinohradov Európskej únie prostredníctvom podporovania vínnej turistiky v regiónoch, v ktorých sa pestuje vinič alebo v ktorých sa vyrábajú vinárske výrobky pre rok vinársky rok 2026/2027 sa vykoná vo vinohradníckych oblastiach slovenského vinohradníckeho regiónu.

Vykonávanie opatrenia na akcie vykonávané organizáciou výrobcov, medziodvetvovou organizáciou, združením organizácií výrobcov alebo skupinou výrobcov, ktorá spravuje chránené označenia pôvodu vinárskych výrobkov alebo chránené zemepisné označenia vinárskych výrobkov, zamerané na zlepšovanie dobrej povesti vinohradov Európskej únie prostredníctvom podporovania vínnej turistiky v regiónoch, v ktorých sa pestuje vinič alebo v ktorých sa vyrábajú vinárske výrobky pre rok vinársky rok 2026/2027 je potrebné ukončiť do jedného roka od schválenia žiadosti o poskytnutie podpory.

Ukončenie vykonávania opatrenia je potrebné oznámiť platobnej agentúre zaslaním písomného oznámenia o ukončení vykonávania opatrenia a to najneskôr do dvoch mesiacov od jeho ukončenia.

Žiadateľ je povinný zaslať platobnej agentúre písomné oznámenie o začatí každej činnosti, ktorou sa opatrenie vykonáva a ktorá má charakter podujatia, najneskôr 30 dní pred dňom začatia jej vykonávania.

Výšku skutočných oprávnených nákladov na vykonanie opatrenia preukazuje prijímateľ originálmi resp. kópiami faktúr príp. dokladov rovnocennej dôkaznej hodnoty, dohôd o vykonaní práce, výkazov prác príp. iných dokladov preukazujúcich uskutočnenie nákladov a originálmi alebo kópiami dokladov o úhrade nákladov alebo výdavkov, vzorkami informačných materiálov a fotodokumentáciou podujatí.

Prijímatelia, ktorým sa poskytujú verejné finančné prostriedky, zodpovedajú za  hospodárenie s verejnými finančnými prostriedkami a sú povinní v zmysle § 19 zákona č. 523/2004 Z. z. o rozpočtových pravidlách verejnej správy a o zmene a  doplnení niektorých zákonov pri ich používaní zachovávať hospodárnosť, efektívnosť a účinnosť ich použitia.

V záujme preukázania hospodárneho, efektívneho a účinného vynaloženia verejných finančných prostriedkov PPA vyžaduje od prijímateľov pri oprávnených výdavkoch preukázanie minimalizovania nákladov na vykonanie oprávnených činností vrátane nákladov na nevyhnutný materiál. Primeranosť nákladov preukáže prijímateľ písomným Zdôvodnením výberu dodávateľa tovarov alebo poskytovateľa služieb resp. prác k jednotlivým oprávneným výdavkom a doložením aspoň 2 ďalších cenových ponúk od iných dodávateľov tovarov alebo poskytovateľov služieb.

V zmysle Strategického plánu SP SPP 2023 - 27 je plánovaný rozpočet pre opatrenie stanovený na 100 000 EUR. V prípade, že nárokovaná podpora prevýši plánovaný rozpočet, platobná agentúra rozhodne v zmysle čl. 101 nariadenia Európskeho parlamentu a Rady (EÚ) 2021/2115  o presune dostupných finančných prostriedkov určených na iné opatrenia v rámci sektora vinohradníctva a vinárstva.

Podporu možno poskytnúť vo výške najviac 50 % oprávnených výdavkov preukázaných účtovnými dokladmi.

Ak úhrnná výška podpory na opatrenie akcie vykonávané medziodvetvovou organizáciou, ktoré sú zamerané na zlepšenie reputácie vinohradov Európskej únie prostredníctvom podporovania vínnej turistiky v regiónoch, v ktorých sa pestuje vinič alebo v ktorých sa vyrábajú vinárske výrobky, ktorá je v poľnohospodárskom finančnom roku podľa dostatočne zistených skutkových stavov veci oprávnene požadovaná, presahuje úhrnnú výšku finančných prostriedkov pridelených na  poskytovanie tejto podpory, výška podpory sa pomerne zníži. 


V Bratislave, dňa 30. 09. 2026




	Ing. Marek Čepko, generálny riaditeľ
	v zastúpení Ing. František Mlynár, MBA 
	na základe poverenia č. 116695/2026/111 zo dňa 18.5.2026

